b'\n_START_ARTICLE_\nGrammelot\n_START_PARAGRAPH_\nGrammelot\xc2\xa0sau\xc2\xa0gromalot\xc2\xa0(francez\xc4\x83: grommelot, german\xc4\x83: grummelot)\xc2\xa0este un stil de limbaj folosit \xc3\xaen teatrul satiric, o p\xc4\x83s\xc4\x83reasc\xc4\x83 cu indlish \xc8\x99i elemente\xc2\xa0onomatopeice, utilizate \xc3\xaen asociere cu mime \xc8\x99i mimetism. Utilizarea satiric\xc4\x83 a unui asemenea format dateaz\xc4\x83, probabil, din secolul 16, din vremea\xc2\xa0Commediei dell \' arte; grupul de termeni \xc3\xaenrudi\xc8\x9bi pare s\xc4\x83 apar\xc8\x9bin\xc4\x83 secolului 20.\n_START_SECTION_\nOrigine\n_START_PARAGRAPH_\n\xc3\x8entr-un eseu intitulat "L\'art du grommelot" (Le Figaro, aprilie 20, 2006), savantul francez Claude Duneton sugereaz\xc4\x83 c\xc4\x83 termenul (nu tehnica) \xe2\x80\x93 \xc3\xaen forma francez\xc4\x83, grommelot \xe2\x80\x93 \xc3\xae\xc8\x99i are originile \xc3\xaen varianta francez\xc4\x83 a\xc2\xa0commediei dell\'arte, la \xc3\xaenceputul secolului 20. Duneton a studiat pentru scurt timp cu L\xc3\xa9on Chancerel (1886-1965), care a fost o figur\xc4\x83 major\xc4\x83 \xc3\xaen aceast\xc4\x83 ramur\xc4\x83 a teatrului. Chancerel, \xc3\xaentradev\xc4\x83r, folose\xc8\x99te cuv\xc3\xa2ntul \xc3\xaen cartea sa, Le th\xc3\xa9\xc3\xa2tre et la jeunesse (Paris: Bourrellier 1946:47). Al\xc8\x9bii, cum ar fi savantul John Rudlin \xc3\xaen Commedia dell\'arte: Actor\'s Handbook (Londra: Routledge 1994:60), sugereaz\xc4\x83 \xc8\x99i ei aceast\xc4\x83 origine.\n_START_SECTION_\nPopularizare\n_START_PARAGRAPH_\n\xc3\x8en timp ce originea istoric\xc4\x83 a termenului este neclar\xc4\x83, acesta a fost popularizat \xc3\xaen special de c\xc4\x83tre premiatul\xc2\xa0Nobel\xc2\xa0italian,\xc2\xa0dramaturgul\xc2\xa0Dario Fo. Showul s\xc4\x83u din 1969, Mistero Buffo\xc2\xa0("Misterul buf") a fost un serial cu sketch-uri bazate pe surse medievale, vorbite \xc3\xaen propriile grammelot-uri ale lui Fo, construite din arhaicul dialect din\xc2\xa0\xc2\xa0C\xc3\xa2mpia Padului\xc2\xa0\xc8\x99i foneme din limbi moderne (el a inventat, separat, grammelot-uri \xc3\xaen italian\xc4\x83, francez\xc4\x83 \xc8\x99i engleza american\xc4\x83 ). \xc3\x8en prelegerea de la decernarea premiului Nobel, Fo l-a men\xc8\x9bionat pe dramaturgul din secolul 16,\xc2\xa0Ruzzante, care a inventat\xc2\xa0un limbaj similar bazat pe dialectele italiene, pe latin\xc4\x83, pe spaniol\xc4\x83, pe german\xc4\x83 \xc8\x99i pe sunete onomatopeice.\n_START_SECTION_\nCirque du Soleil\n_START_PARAGRAPH_\nUn alt exponent italian modern este actorul \xc8\x99i scenaristul din\xc2\xa0Milano,\xc2\xa0Gianni Ferrario. Tot din Milano,\xc2\xa0actorul de voce Carlo Bonomi\xc2\xa0a folosit grammelot ca vocea \xc3\xaen desenul animat al lui\xc2\xa0Osvaldo Cavandoli,\xc2\xa0La Linea \xc8\x99i mul\xc8\x9bi ani mai t\xc3\xa2rziu, \xc3\xaen afara Italiei, \xc2\xa0Pingu lui Otmar Gutmann. Benzi desenate\xc2\xa0faimoase, de asemenea, au folosit un fel de grammelot ca limb\xc4\x83: de exemplu, Stanley Unwin. Circul\xc2\xa0canadian \xc8\x99i trupa de divertisment\xc2\xa0Cirque du Soleil folose\xc8\x99te forme similare de limb\xc4\x83; jurnali\xc8\x99tii de multe folosesc termenul\xc2\xa0 "Cirquish", dar stafful de la Cirque du Soleil folose\xc8\x99te cuv\xc3\xa2ntul "grommelot".'